CELEX: C2006/022/28
Language: da
Date: 2006-01-28 00:00:00
Title: Sag T-392/05: Sag anlagt den  27. oktober 2005  — Mecklenburg-Strelitzer Montage- und Tiefbau mod Kommissionen for De Europæiske Fællesskaber

28.1.2006   
            
            
               DA
            
            
               Den Europæiske Unions Tidende
            
            
               C 22/14
            
         Sag anlagt den 27. oktober 2005 — Mecklenburg-Strelitzer Montage- und Tiefbau mod Kommissionen for De Europæiske Fællesskaber
   (Sag T-392/05)
   (2006/C 22/28)
   Processprog: tysk
   Parter
   
      Sagsøger: Mecklenburg-Strelitzer Montage- und Tiefbau (Neustrelitz, Tyskland) [ved Rechtsanwalt M. Grehsin]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning af 5. marts 2003 [Sagsnr: K (2003) 519] i det omfang Mecklenburg-Vorpommerns delstatsretningslinjer i henhold til beslutningens artikel 1, stk. 3, for delprogram C (kontorfællesskaber i udlandet) inden for området for »officielle tiltrædelseskandidater« kvalificeres som retsstridig statsstøtte i den forstand, hvori dette udtryk er anvendt i artikel 87, stk. 1, EF.
            
         Søgsmålsgrunde og væsentligste argumenter
   Kommissionen har i den anfægtede beslutning fastslået, at retningslinjerne for bevilling af bidrag til støtte for afsætningen og eksporten af produkter fra Mecklenburg-Vorpommern danner grundlag for statsstøtte efter artikel 87, stk. 1, EF, i det omfang de yder tilskud, der falder uden for anvendelsesområdet for forordning (EF) nr. 69/2001 (1). Der forelå ifølge Kommissionen også statsstøtte, når der var hjemlet tilskud til eksportforanstaltninger til lande med officiel status af kandidat til tiltrædelse af Den Europæiske Union.
   Sagsøgeren gør gældende, at den anfægtede beslutning er retsstridig, idet Kommissionen sidestiller en officiel tiltrædelseskandidat med en medlemsstat i Den Europæiske Union og derefter har anvendt bestemmelserne vedrørende det indre marked. Derudover er støtteordningen ikke strid med hverken forordning (EF) nr. 69/2001 eller forordning (EF) nr. 70/2001 (2). Endelig gør sagsøgeren gældende, at den anfægtede beslutning er uforståelig. Sagsøgeren fastslår i denne forbindelse, at anmeldelsesproceduren ikke finder anvendelse på »de minimis«-støtte.
   
      (1)  Kommissionens forordning (EF) nr. 69/2001 af 12.1.2001 om anvendelse af EF-traktatens artikel 87 og 88 på de minimis-støtte.
   
      (2)  Kommissionens forordning (EF) nr. 70/2001 af 12.1.2001 om anvendelse af EF-traktatens artikel 87 og 88 på statsstøtte til små og mellemstore virksomheder.